**Z Á P I S N I C A**

**zo zasadnutia komisie finančnej a správy majetku mesta pri MsZ**

**v Šamoríne dňa 01.12.2021**

**Prítomní:** Ing. Ján Lelkes, Ing. Ervín Sármány, Ing. Imrich Tóth, Ing. Edit Bauer, Ing. Tibor Duducz, PaedDr. Gábor Veres, RNDr. Lajos Tuba, Ing. Michal Paško, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ VZN o zásadách hospodárenia a nakladania s majetkom mesta Šamorín

2/ VZN - komunálny odpad

3/ Odpísanie nevymožiteľnej pohľadávky – ZpS Ambrózia

4/ Majetkoprávne záležitosti nehnuteľností – materiály nebudú posielané – komisia výstavby bude mať zasadnutie 30.11.2021

5/ Rôzne – vstup do ZMOS

**K bodu 1)**

Prítomní členovia komisie prerokovali predloženú Zmenu VZN č. 3/2015 o zásadách hospodárenia a nakladania s majetkom mesta Šamorín – členovia komisie opätovne jednohlasne podporili možnosť zavedenia jednorazovej odplaty na vecné bremeno zriadené na pozemku vo vlastníctve mesta.

**K bodu 2)**

Prítomní členovia komisie prerokovali predložený Návrh VZN mesta Šamorín č. 13/2021 o miestnom poplatku za komunálne odpady a drobné stavebné odpady.

Komisia jednohlasne odporučila prerokovaný návrh predložiť na schválenie MsZ.

**K bodu 3)**

Prítomní členovia komisie prerokovali predložený Návrh na odpísanie nevymožiteľnej pohľadávky evidovanú Domovom seniorov AMBRÓZIA Idősek otthona z dôvodu uzavretia dedičského konania bez majetku vo výške 16.251,52€.

Komisia jednohlasne odporučila prerokovaný návrh predložiť na schválenie MsZ.

**K bodu 4)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Katarína K. – ponuka na odpredaj pozemku.

Komisia po posúdení odporučila nákup pozemku za cenu obvyklú v hodnote 19,50 €/m2.

Milan M. - žiadosť o odkúpenie pozemku

Nakoľko o daný pozemok žiada aj pani K., komisia odporučila danej žiadosti vyhovieť len ak žiadatelia doplnia žiadosť o odkúpenie o spoločnú žiadosť. Komisia jednohlasne určila cenu a to minimálne za cenu určenú znaleckým posudkom.

MNM Tech s.r.o. – žiadosť o prenájom pozemku za účelom vybudovania cestnej komunikácie.

Komisia po posúdení odporučila zámer na prenájom žiadaného pozemku za cenu určenú VZN 3/2015 prílohou č. 1.

Favorit BUFET – Žiadosť o schválenie prevodu nájomného práva

Komisia po posúdení jednohlasne odporučila zámer na prenájom žiadaného pozemku za cenu určenú VZN 3/2015 prílohou č. 1, na 5 rokov.

HALA s.r.o. – Odkúpenie stavbou dotknutého pozemku

Komisia danú žiadosť prerokovala a odporučila odkúpenie daného pozemku za symbolickú cenu 1,- €.

SPF – Návrh na odkúpenie pozemku v areáli ZŠ Mateja Bela

Komisia danú žiadosť prerokovala a odporučila odkúpenie daného pozemku.

**K bodu 5)**

Členovia finančnej komisie prerokovali vstup mesta do Združenia miest a obcí Slovenska (ZMOS) a odporučili vstup do ZMOS s podmienkou analýzy s možným výstupom z ďalších samosprávnych združení, kde je mesto už členom: Únia miest Slovenska, Združenie miest a obcí Žitného ostrova.

Predseda komisie vyzval úrad na odôvodnenie, že prečo má mestský úrad 4 zazmluvnených právnikov.

Ďalšie žiadosti na prerokovanie neboli predložené, predseda poďakoval prítomným za účasť a rokovanie ukončil.

 Ing. Imrich Tóth, predseda

Zapísal: Tomáš Szerda